РЕГЛАМЕНТ (ЕО) № 444/2007 НА КОМИСИЯТА
от 23 април 2007 година
за изменение на Регламент (EО) № 41/2007 на Съвета за ограниченията за улов на херинга в зони I и II на ICES
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Регламент (ЕО) № 41/2007 на Съвета от 21 декември 2006 г. за определяне риболовните възможности през 2007 г. и свързаните с тях условия по отношение на някои рибни запаси и групи рибни запаси, приложими във водите на Общността и по отношение на плавателните съдове на Общността във води, за които се изискват ограничения върху улова (1), и по-точно приложение IБ, точка 11 от него,
като има предвид, че:
(1)
Регламент (ЕО) № 41/2007 фиксира възможностите за риболов за 2007 г. и свързаните с тях условия за някои рибни запаси и групи рибни запаси, приложими във водите на Общността и за плавателните съдове на Общността, във води, в които се изискват ограничения върху улова.
(2)
В рамките на консултациите между Общността, Фарьорските острови, Исландия, Норвегия и Руската федерация на 18 януари 2007 г. бе постигнато споразумение за възможностите за риболов на атлантическо-скандинавска (размножаваща се през пролетта норвежка) херинга в Северозападния атлантически океан. Цялостното ограничение на улова за 2007 година е фиксирано към ниво от 1 280 000 тона, напълно съответстващо на научнообоснованото предложение от Международния съвет за проучване на морето (ICES). Това споразумение следва да бъде въведено в законодателството на Общността.
(3)
Затова Регламент (ЕО) № 41/2007 следва да бъде изменен, както следва,
ПРИЕ НАСТОЯЩИЯ РЕГЛАМЕНТ:
Член 1
Приложение IБ към Регламент (EО) № 41/2007 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 април 2007 година.